CELEX: 62016TA0641
Language: lv
Date: 2018-12-13 00:00:00
Title: Lietas T-641/16 RENV un T-137/17: Vispārējās tiesas 2018. gada 13. decembra spriedums – Kakol/Komisija (Civildienests – Ierēdņi – Pieņemšana darbā – Paziņojums par konkursu – Atklāts konkurss – Kandidāta nepielaišana pie dalības vērtēšanas centra pārbaudījumos – Diplomu vai kvalifikāciju neatzīšana – Pielaišana dalībai iepriekšējā konkursā – Līdzīgi konkursu nosacījumi – Noteikums par prasības pieteikuma un sūdzības savstarpēju atbilstību – Res judicata spēks – Iepriekšēja administratīvā procesa neievērošana – Nelabvēlīgs akts Civildienesta noteikumu 91. panta izpratnē – Akta izdevēja kompetence – Prasība par zaudējumu atlīdzību)

11.3.2019   
            
            
               LV
            
            
               Eiropas Savienības Oficiālais Vēstnesis
            
            
               C 93/46
            
         
      Vispārējās tiesas 2018. gada 13. decembra spriedums – Kakol/Komisija
      (Lietas T-641/16 RENV un T-137/17) (1)
      
      ((Civildienests - Ierēdņi - Pieņemšana darbā - Paziņojums par konkursu - Atklāts konkurss - Kandidāta nepielaišana pie dalības vērtēšanas centra pārbaudījumos - Diplomu vai kvalifikāciju neatzīšana - Pielaišana dalībai iepriekšējā konkursā - Līdzīgi konkursu nosacījumi - Noteikums par prasības pieteikuma un sūdzības savstarpēju atbilstību - Res judicata spēks - Iepriekšēja administratīvā procesa neievērošana - Nelabvēlīgs akts Civildienesta noteikumu 91. panta izpratnē - Akta izdevēja kompetence - Prasība par zaudējumu atlīdzību))
      (2019/C 93/56)
      Tiesvedības valoda – franču
      
         Lietas dalībnieki
      
      
         Prasītāja: Danuta Kakol (Luksemburga, Luksemburga) (pārstāvis: R. Duta, advokāts)
      
         Atbildētāja: Eiropas Komisija (pārstāvji: G. Gattinara un L. Radu Bouyon)
      
         Priekšmets
      
      Prasība, kas ir pamatota ar LESD 270. pantu un ar ko tiek lūgts, pirmkārt, atcelt 2016. gada 2. maijā paziņoto 2014. gada 14. februāra lēmumu, ar kuru prasītāja nav pielaista pie konkursa AD/177/10 vērtēšanas centra pārbaudījumiem, ko rīko Eiropas Personāla atlases birojs (EPSO), jo prasītāja neizpildot īpašos nosacījumus attiecībā uz paziņojumā par konkursu prasīto kvalifikāciju vai diplomiem, un 2016. gada 25. novembra lēmumu, ar kuru ir noraidīta tās sūdzība par šo pielaišanas atteikumu, un, otrkārt, piespriest Komisijai samaksāt prasītājai summu 5 000 euro apmērā kā atlīdzinājumu par morālo kaitējumu, kas tai esot nodarīts, izskatot tās kandidatūru ļaunprātīgā veidā.
      
         Rezolutīvā daļa
      
      
                  1)
               
               
                  Lietas T-641/16 RENV un T-137/17 apvienot sprieduma taisīšanai.
               
            
                  2)
               
               
                  Izbeigt tiesvedību lietā T-641/16 RENV daļā par prasību atcelt tiesību aktu un pārējā daļā prasību noraidīt.
               
            
                  3)
               
               
                  Noraidīt prasību lietā T-137/17.
               
            
                  4)
               
               
                  Katra lietas dalībniece pati sedz savus tiesāšanās izdevumus, kas saistīti ar lietām T-641/16 RENV un T-137/17, kā arī ar lietām F-48/14 un T-152/15 P.
               
            
         (1)  OV C 52, 22.2.2014 (lieta, kas sākotnēji reģistrēta Eiropas Savienības Civildienesta tiesā ar numuru F-1/14 un nodota Eiropas Savienības Vispārējai tiesai 2016. gada 1. septembrī).